Legal Document

Category: 31

Text:
32. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 338  της 19/29 Ιουλ. 1991 (ΦΕΚ Α΄ 118) Ίδρυση Υπολιμεναρχείου στη Δάφνη Χαλκιδικής, καθορισμός της περιφέρειας δικαιοδοσίας του και τροποποίηση της περιφερείας δικαιοδοσίας του Λιμεναρχείου Ιερισσού. Έχοντας υπόψη: α.Τη διάταξη του άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως του Ν.Δ. 530/1970 «περί Λιμενοφυλάκων» και ετέρων τινών διατάξεων» (235 Α΄). β.Τη διάταξη του άρθρ. 14 παρ. 9 του από 27.5./1.6.1927 Ν.Δ. «Περί Διοικήσεως του Εμπορικου Ναυτικού» (104 Α΄). γ.Τη διάταξη του άρθρ. 140 του Ν.Δ. 187/73 «Περί Κώδικος Δημοσίου Ναυτικού Δικαίου» (261 Α΄). δ.Τη με αριθ. 4128/11/6.6.91 πρόταση του Αρχηγού του Λιμενικού Σώματος «Ίδρυση Υπολιμεναρχείου στη Δάφνη Χαλκιδικής». ε.Τη με αριθ. 426/1991 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στη Χερσόνησο Άθω Υπολιμεναρχείο με έδρα τη Δάφνη και περιφέρεια δικαιοδοσίας όλη τη Χερσόνησο του Αγίου Όρους από άκρα Αράπης και τα βόρεια και δυτικά παράλια του Συγγιτικού Κόλπου μέχρι την άκρα Άμπελος της Χερσονήσου Σιθωνίας, καθώς και το νησί Αμμουλιανή. Άρθρ.2.-Η περιφέρεια δικαιοδοσίας του Λιμεναρχείου Ιερισσού που καθορίσθηκε με το Π.Δ. 293/29.4.1982 (ΦΕΚ 51Α΄) στο οποίο παραπέμπει το Π.Δ. 264/17.11.1988 (ΦΕΚ 206Α΄) τροποποιείται ως εξής: «Βόρεια από τις εκβολές του ποταμού Στρυμώνα, μη συμπεριλαμβανόμενες, και νότια μέχρι της άκρα Αράπης». Άρθρ.3.-Από την έναρξη λειτουργίας του παραπάνω Υπολιμεναρχείου καταργείται το Β΄ Λιμενικό Τμήμα του Λιμεναρχείου Ιερισσού, που είχε ιδρυθεί με το Π.Δ. 69/90 (Α΄ 30). Σελ. 82,12 Τεύχος 1165-Σελ.38